“โซนี่” เผยกำไรสุทธิช่วงเดือนเม.ย.-ก.ย.ทรุดฮวบ 78% รับผลกระทบเงินเยนแข็ง
"โซนี่" เผยกำไรสุทธิช่วงเดือนเม.ย.-ก.ย.ทรุดฮวบ 78% รับผลกระทบเงินเยนแข็ง
1 พ.ย. 2559

บริษัทโซนี่ คอร์ป รายงานผลกำไรสุทธิทรุดฮวบลง 78% สู่ระดับ 2.601 หมื่นล้านเยน (ประมาณ 250 ล้านดอลลาร์สหรัฐ) ในช่วงเดือนเม.ย.-ก.ย. โดยได้รับผลกระทบจากการแข็งค่าของเงินเยน และผลประกอบการที่ซบเซาของธุรกิจเซมิคอนดัคเตอร์
ส่วนกำไรจากการดำเนินงานในช่วงครึ่งแรกของปีงบการเงินปัจจุบันซึ่งสิ้นสุดเดือนมี.ค. 2560 ตกลง 44.9% สู่ระดับ 1.0194 แสนล้านเยน และยอดขายร่วงลง 10.8% แตะที่ 3.3 ล้านล้านเยน ทั้งนี้ โซนี่เปิดเผยข้อมูลดังกล่าวหลังจากที่ทางบริษัทได้ปรับลดคาดการณ์ผลประกอบการตลอดปีงบการเงิน 2559 โดยมีสาเหตุมาจากการขาดทุนในธุรกิจแบตเตอรี่
นอกจากนี้ โซนี่คาดการณ์ว่า ทางบริษัทจะมีกำไรสุทธิ 6 หมื่นล้านเยน ในปีงบการเงิน 2559 โดยปรับตัวลดลง 59.4% เมื่อเทียบเป็นรายปี และคาดว่ากำไรจากการดำเนินงานจะอยู่ที่ 2.7 แสนล้านเยน ตกลง 8.2% จากยอดขาย 7.4 ล้านล้านเยน ลดลง 8.7% สำนักข่าวเกียวโดรายงาน